**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2016 թվականի հոկտեմբերի 4-ի hարկային օրենսգրքի 88-րդ հոդվածի 1-ին մասի աղյուսակի 21-րդ տողում

|  |  |  |  |
| --- | --- | --- | --- |
| 2711 21 | սեղմված բնական գազ | 1000 մ3 | 25000 դրամ |

«

»

բառերը փոխարինել

|  |  |  |  |
| --- | --- | --- | --- |
| 2711 21 | սեղմված բնական գազ | 1 տոննա | 34000 դրամ |

«

»

բառերով:

**Հոդված 2.** Սույն օրենքն ուժի մեջ է մտնում 2019 թվականի ապրիլի 1-ից:

Հիմնավորում

«Հայաստանի Հանրապետության հարկային օրենսգրքում փոփոխություն կատարելու մասին» Հայաստանի Հանրապետության օրենքի նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի ընդունման նպա­­­տակը սեղմված բնա­կան գազի՝ ակցիզային հարկով հարկման համար հիմք հան­դի­սա­­ցող չափման միավորի փոփոխությամբ տրանսպորտային միջոցը գազով շահագործող շուրջ 700 հազար սպառողների իրավունքների պաշտպա­նու­թյունն է և այս ոլորտում իրա­կա­նացվող հարկային վարչարարության արդյունավե­տու­թյան բարձրացումը:
2. **Կարգավորման հարաբերությունների ներկա վիճակը և առկա խնդիրները.** Խնդիրը կայանում է նրանում, որ թեև ՀՀ կառավարության 2008 թվականի օգոստոսի 28-ի թիվ 1101-Ն որոշմամբ հաստատված՝ ավտոգազալիցքավորման ճնշակայանների կառուց­ման և շահագործման նվազագույն պահանջները սահմանող տեխնիկական կանո­նա­կարգի 87-րդ կետի 1-ին ենթակետի համաձայն՝ բնական գազի կոմպրեսացված վառե­լիքի լիցքավորման բաշ­խիչ աշտարակները պետք է վաճառված գազի քանակության չափումն իրականացնեն կիլո­գրամ­­ներով, այդուհանդերձ, հաշվի առնելով այն, որ ակցի­զա­յին հարկի գծով հարկային պար­տավորությունների հաշվարկման համար կիրառվում է խորանարդ մետրի չափման միա­վորը, վաճառված գազի քանակության չափումն իրա­կա­նաց­վում է խորանարդ մետրերով՝ բաշխիչ աշտա­­րակում առկա ստուգաչափման ենթակա գազի կշիռը որոշող չափման միջոցի ցուցմունքը բազմապատկելով գազի խտությամբ պայմանավորված գործակցով, որի տվյալը էլեկտրոնային հան­գույցի միջոցով մուտքա­գրում է գազալցակայան շահագործող տնտեսվարող սուբյուկտը: Ստեղծ­ված իրավի­ճա­կում մի կողմից ձևավորվում են սպառողների իրավունքների խախտման ռիսկեր՝ կապ­ված ձեռք բերվող սեղմված բնական գազի ծավալի ճիշտ չափման հետ, իսկ մյուս կողմից բարդանում է այս ոլորտում իրականացվող հարկային վարչարարությունը:
3. **Առկա խնդիրների առաջարկվող լուծումները.** Նախագծով առաջարկվում է սեղմ­ված բնական գազի՝ ակցիզային հարկով հարկման նպա­տա­կով կիրառվող չափման միա­վորը՝ 1000 խորանարդ մետրը, փոխարինել 1 տոննայով՝ զուգա­հե­ռաբար վերահաշ­վար­կելով նաև ակցիզային հարկի դրույքաչափը: Մասնավորապես, նախագծով առա­ջարկ­վում է չափման միավորը վերա­նա­յել՝ հիմք ընդունելով սեղմված բնական գազի 1 խորա­նարդ մետրի և 1 կիլո­գրամի փոխ­հա­րաբերակցության՝ տեսությամբ ու գիտա­կա­նո­րեն ընդունվող մեծությունը (1խմ = 0.717կգ): Այս պարագայում 1 տոննա սեղմված բնա­կան գազի ակցիզային հարկի դրույ­քա­չափին համապատասխանող հաշվարկային մեծու­թյունը կկազմի շուրջ 34867 դրամ, իսկ նախագծով առաջարկվում է դրույքաչափը սահ­մա­նել մի փոքր ավելի ցածր մակար­դա­կում՝ 1 տոննայի հաշվով 34000 դրամ:
4. **Կարգավորման առարկան.** Նախագծի կարգավորման առարկան սեղմ­ված բնա­կան գազի՝ ակցիզային հարկով հարկման բազան է:
5. **Նախագծի մշակման գործընթացում ներգրավված ինստիտուտները և անձինք.** Նախագիծը մշակվել է ՀՀ ֆինանսների նախարարության կողմից:
6. **Իրավական ակտի կիրառման դեպքում ակնկալվող արդյունքը.** Նախագծի ընդուն­­­ման արդյունքում ակնկալվում է պաշտպանել տրանս­պոր­տային միջոցը գազով շահա­­գործող շուրջ 700 հազար սպառողների իրավունքները և զուգահեռաբար բարձ­րաց­նել այս ոլորտում իրա­կա­նացվող հարկային վարչարարության արդյունավե­տու­թյունը:

**Տեղեկանք**

«Հայաստանի Հանրապետության հարկային օրենսգրքում փոփոխություն կատարելու մասին» Հայաստանի Հանրապետության օրենքի նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

«Հայաստանի Հանրապետության հարկային օրենսգրքում փոփոխություն կատա­րելու մասին» Հայաստանի Հանրապետության օրենքի նախագծի ընդուն­ման առն­չու­թյամբ այլ իրավական ակտերի ընդունման անհրա­ժեշ­­տություն չի առա­ջա­նում:

**Եզրակացություն**

«Հայաստանի Հանրապետության հարկային օրենսգրքում փոփոխություն կատարելու մասին» Հայաստանի Հանրապետության օրենքի նախագծի ընդունմամբ պետական եկամուտների նվազեցման կամ ծախսերի ավելացման վերաբերյալ

«Հայաստանի Հանրապետության հարկային օրենսգրքում փոփոխություն կատա­րելու մասին» Հայաստանի Հանրապետության օրենքի նախագծի ըն­դուն­մամբ պետա­կան եկա­մուտ­ների նվա­զեցում կամ ծախսերի ավե­լա­­ցում տեղի չի ունենա: